সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। ঘাটাইল অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় একটি সরকারি হাসপাতালের সাথে সাথে ৬টি উপ-স্বাস্থ্যকেন্দ্র, ৫৪টি কমিউনিটি ক্লিনিক ও ১১টি পরিবার কল্যাণ কেন্দ্র রয়েছে।

বাংলাপিডিয়ার তথ্য অনুযায়ী, উপজেলার ৮৯.৮৭% মানুষ নলকূপ থেকে, ০.২২% পুকুরের, ১.২১% ট্যাপ থেকে ও ৮.৭০% অন্যান্য উৎস থেকে পানি পান করেন। ৫১.২৬% পরিবারে স্বাস্থ্যকর স্যানিটেশন ব্যবস্থার মধ্যে গ্রামে ৪৯.২১% ও শহরে ৮৫.৬৮% এবং ২৩.৮৯% পরিবারের স্যানিটেশন ব্যবস্থা অস্বাস্থ্যকর। এছাড়া, ২৪.৮৫% পরিবারের কোন স্যানিটেশন ব্যবস্থা নেই।

যোগাযোগ ব্যবস্থা
ধর্মীয় প্রতিষ্ঠান
স্বাস্থ্য
শিক্ষা